1. **нче бүлек**

**Текстны тыңлагыз һәм 1нче биремне 2 нче номерлы җаваплар бланкында эшләгез. Башта биремнең номерын, аннары изложение текстын языгыз.**

**1**

*Текстны тыңлагыз һәм кыска изложение языгыз.*

Текстны тыңлагач, микротемаларны (мәгънәви кисәкләрне) билгеләгез.Тулы текстның һәм андагы микротемаларның төп эчтәлеген бирергә кирәклеген истә тотып эшләгез.

Изложениенең күләме 50 сүздән ким булмаска тиеш.

Изложениене чиста һәм танырлык итеп языгыз.

1. **нче бүлек**

**Текстны укыгыз һәм 2-10 биремнәрен үтәгез.**

1)Гөлсинурга авылда атасыннан мирас булып калган йортлары турында әнисе Сәвия бүген тагын шалтыратты:

- Кызым, син кайчан барып рәтләп киләсең инде андагы эшләрне? 2) Эчендәге әйберләрен җыеп түгәргә дә, сатарга кирәк инде өйне. 3) Күпме торыр ул? 4)Болай хуҗасыз килеш торса, тиз черер. 5)Урыны да әйбәт йортның. 6)Авыл уртасында. 7)Хакларның әле әйбәт чагы. 8)Акчасы артык булмас, кирәк җире табылыр.

9)Аягы бик тартмаса да, әнисенә сүз биргәч, җәйге көннең бер ялында китте ул соңгы елларны әтисе яшәгән авылга. 10)“Чынлап та, әни хаклы. 11) Сатарга кирәк йортны. 12) “Үле капитал” булып тик тора.

13) Гөлсинур, эшне кызу тотарга ниятләп, чүп-чар салырга чоланнан берничә арыш капчыгы алып чыкты да, өй эчендәге әйберләрне барлый башлады. 14) Агачтан челтәрләп ясалган киштәдә китаплар... 15) Күбесе бик иске. 16) Кулы бармады Гөлсинурның аларны чүп капчыгына озатырга. 17) Китап хәтле китапка хөрмәт белән карарга үзе өйрәткән иде аны әтисе. 18) Гөлсинурның кулы киштәдә яткан фотоальбомнарга үрелде.19) Менә алар, әтисе, әнисе, өчәүләп диңгез буенда ял итәләр... 20)Менә әтисе заводта станок артында... 21) Менә әтисе җитәкләгән кечкенә Гөлсинур, үзеннән дә зур чәчәкләр гөлләмәсе тотып, беренче класска бара... 22) Кайда карама – әтисе, әнисе, Гөлсинур! 23) Башка бернинди сүрәт юк...

24) Гөлсинур әтисенең мастерской итеп ясалган аерым бүлмәсенә керде. 25)Кулы алтын иде дә, алтын гына коя белмәде шул кулыннан. 26) Әнә Гөлсинурның агачны көйдереп әтисе ясаган сүрәте диварда эленеп тора... 27) Гөлсинур, өй эчендәге әйберләрне барлап, инде дүрт сәгать йөри, ә чүп өчен алган арыш капчыклары һаман буш яталар...

28)Идән уртасында әтисенең фотосына текәлеп, уйга талып утыручы Гөлсинурны куркытмаска теләп, Рәшидә карчык сак кына ишек шакыды. 29)“Хәлләр ничек, кызым? 30)Авылда хәбәр тиз йөри бит. 31)Әнә йортыгызны сатып алырга теләүче дә бар. 32)”Хакын күпме сорыйсың?”, - сораулы карашын төбәде ул Гөлсинурга. 33)“Йорт сатылмый...”, - әтисе сүрәтеннән карашын аермый гына җавап бирде Гөлсинур.

1. Татар сөйләменең үзенчәлеге булган ирен гармониясенә бусынган сүз кулланылган җөмләне күрсәтегез.
2. Агачтан челтәрләп ясалган киштәдә китаплар.
3. Аягы бик тартмаса да, әнисенә сүз биргәч, җәйге көннең бер ялында китте ул соңгы елларны әтисе яшәгән авылга.
4. “Үле капитал” булып тик тора.
5. Кулы алтын иде дә, алтын гына коя белмәде шул кулыннан.

**3**.Сөйләмнең сәнгатьлелеген арттыру максатыннан фразеологик әйтелмә кулланылган җөмләне күрсәт.

1. Кайда карама – әтисе, әнисе, Гөлсинур!
2. Башка бернинди сүрәт юк...
3. Гөлсинур әтисенең мастерской итеп ясалган аерым бүлмәсенә керде.

4) Кулы алтын иде дә, алтын гына коя белмәде шул кулыннан

1. 14-16 нче җөмләләрдән ясалма рәвешне күчереп языгыз.

Җавап:\_\_\_\_\_\_\_\_\_\_\_\_\_\_\_

1. 9-11 нче җөмләләрдән инфинитивны табып языгыз.

Җавап:\_\_\_\_\_\_\_\_\_\_\_\_\_\_\_

1. 17 нче җөмләдән *кадер* сүзнең синонимын табып языгыз.

Җавап:\_\_\_\_\_\_\_\_\_\_\_\_\_\_\_

1. 18 нче җөмләнең грамматик нигезен күчереп языгыз.

Җавап:\_\_\_\_\_\_\_\_\_\_\_\_\_\_\_\_

1. 23 нче җөмләнең төрен языгыз.

Җавап:\_\_\_\_\_\_\_\_\_\_\_\_\_\_\_\_

1. Җөмләдә барлык тыныш билгеләре номерланган. Аныклагыч янына куелган тыныш билгесе нең номерын күрсәтегез.

*Менә алар,¹ әтисе,² әнисе, ³өчәүләп диңгез буенда ял итәләр(4)...*

Җавап:\_\_\_\_\_\_\_\_\_\_\_\_\_\_\_\_

1. Сөйләмнең тәэсир көчен арттыру өчен, 10-12 нче җөмләләрнең берсендә кире сүз тәртибе файдаланылган.Шул җөмләнең номерын язып алыгыз.

Җавап:\_\_\_\_\_\_\_\_\_\_\_\_\_\_\_\_\_\_

**11.2. Нәрсә ул истәлек?** Аның турында син нәрсә әйтә аласың? ***Яшьлегем ядкяре***  темасына сочинение языгыз.

Фикерегезне раслау өчен, укылган тексттан **1 мисал**, үзегезнең тормыш тәҗрибәсеннән **1 мисал** китерегез.

Сочинение мәкаль яки әйтемнән башлый аласыз. Аны фәнни яки публицистик стильдә язарга мөмкин. Күләме 50 сүздән дә ким булмасын